348 
MÉMOIRES. 
tions et certificats; la somme de deux mil huict cens escus faisant 
partie de la d. somme de cinquante mil escus pour estre par luy em¬ 
ployés en ce que l’avions chargé pour nostre service particulier; à la 
levée de laquelle somme il auroit faict plusieurs poursuites, sollicita¬ 
tions, diligences et contrainctes lesquelles ayant esté enfin comme 
inutiles et sans aucun effcct, Nous avons, pour certaines considéra¬ 
tions, révoqué et révoquons par ces présentes la commission du d. 
Thoulouse; Et désirant néantmoins que la d. somme de deux mille 
huict cens escus soit payée et acquittée, Nous, aplain confians de vos 
sens, suffisance, loyauté, preudhomie, expérience au faict de finances 
et bonne diligence, nous avons commis et députés, commettons et 
députons par ces présentes pour prendre et recepvoir en nostre nom 
des d. fermiers, receveurs et autres qui ont cy devant en la charge et 
mandement des d. deniers, la d. somme de deux mil huict cens escus, 
et au payement d’icelle, les contraindre ensemble leurs pleiges, cau¬ 
tions et certificats par saisie de biens, emprisonnement de leurs per¬ 
sonnes et autres voies et rigueurs de justice en tels cas requis et ac- 
coustumés, comme pour les propres deniers et affaires du Roy, Monsei¬ 
gneur, nonobstant les oppositions et saisies cy devant faictes et en sui¬ 
vant nos lettres de déclaration et ordonnance expédiées au d. Thou¬ 
louse, à Nérac, le neufiesme jour d’octobre dernier, lesquelles nous 
voulons sortir son plain et entier effect et estre par vous procédé en 
vertu d’icelles comme si elles avoient esté expédiées en vostre nom, 
attendu la révocquation que nous avons faicte et faisons du d. Thou¬ 
louse; Mandant pour cest effect à nos aînés et feaulx les commissaires 
par nous cy devant commis à la liquidation des s. restes, leurs commis 
subrogés, et à chacun d’eulx, ainsi qu’il appartiendra, vous assister 
et tenir la main à ce qui dépendra de l’exécution de vostre charge, 
vous ayant, au reste de tout ce que dessus, donné et donnons plain 
pouvoir, commission, authorité et mandement spécial par ces pré¬ 
sentes que nous avons, pour asseurance de ce, signées de nostre 
propre main et à icelles faict mettre et apposer le placart de nos 
armes. 
A Sainct-Jean-d’Angely, le sixiesme jour de mars mil cinq cens 
quatre vingts et deux. 
Henry. 
Par le Roy de Navarre, gouverneur 
et lieutenant général susdict, 
Pancheure. 
(Original, in-fol. — Arch. des Hosp. civils de Toulouse.) 
